VEGA præsenterer **Skotlands indierock-underdogs Frightened Rabbit præsenterer femte album i Lille VEGA***Med veleksekverede melodier, hymner til knuste hjerter og usammenlignelig rockcharme indtog Frightened Rabbit den britiske musikscene i 2003. Lørdag den 26. november præsenterer de deres femte studiealbum,* Painting of a Panic Attack*, som er produceret af The Nationals Aaron Desner.*

[Frightened Rabbit](https://www.facebook.com/frightenedrabbit/?fref=ts) består af brødrene Scott Hutchison (vokal, guitar) og Grant Hutchinson (trommer) samt Billy Kennedy (guitar, bas), Andy Monaghan (guitar, keyboard) og Simon Liddell (guitar). Debutalbummet *Sing The Greys* blev indspillet af de to brødre via indiepladeselskabet *Hit The Fan*.

Bandet voksede sig langsomt større på den britiske indierock-scene, og da opfølgeren *The Midnight Organ Fight* udkom i 2008 stod bandets internationale potentiale klart for musikkritikere i både hjemlandet og over Atlanten. Bandet er siden blevet kendt som et uovertruffent liveband, og The Guardian har kaldt dem indierockens underdogs.

Den melodiske indierock, siger bandet selv, kan bevæge sig ind på forbudte territorier og mørke afkroge af sjælen. GAFFA har rost de talentfulde skotter for deres orkestreringer og produktioner for at være *“sofistiskerede, nærværende og ekstremt medrivende”.*

**Los Angeles og de personlige dæmoner**Det femte album, *Painting of a Panic Attack*, er indspillet og produceret i Los Angeles i samarbejde med The Nationals Aaron Desner. Byen har på godt og ondt inspireret frontmand Scott Hutchinson til at skabe et lyrisk univers bestående af både samfundskritik og personlige dæmoner.

*“Everyone's out there trying to make something of themselves, and there were some genuinely good people that I met, but you can't go in a cafe without hearing like five different meetings going on - and it's all bullshit..(..)..You have to force your way into that and I'm not a very forceful person. I'm used to holding it all in and then vomiting it into a song. That definitely changed, and I'm glad for that. You can't hold it in, it would give you an ulcer,”* siger Hutchinson til Gigwise.

**Fakta om koncerten:**Frightened Rabbit (SCO)
Lørdag den 26. november 2016 kl. 21.00

Lille VEGA, Enghavevej 40, 1674 København V
Billetpris 165 kr. + gebyr
Billetsalget er startet via vega.dk og Ticketmaster